Diari Oficial de la Generalitat Valenciana


Sumari del DOGV 1347, del 16-07-1990 (1990/818214)

ORDRE de 2 de juliol de 1990, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a 1991.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/02/(1)/dof/vci/html**

### Dades del document

Número de DOGV
:   1347

Data del DOGV
:   16-07-1990

Secció del DOGV
:   DISPOSICIONS GENERALS

Número del document
:   1990/818214


Data del document
:   02-07-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 2 de juliol de 1990, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a 1991.  
L'exercici pressupostari de 1991 constituirà l?element de tancament de la programació plurianual continguda en el Programa Econòmic Valencià 1988/1991. Des d'aquesta perspectiva, la pràctica pressupostària de l?exercici esmentat ha de centrar els seus esforços en la consolidació de les actuacions iniciades i la finalització d'aquelles que permeten assolir els objectius continguts en el Programa dins del seu horitzó.  
Per això, les directrius contingudes en aquesta ordre estableixen un conjunt de prioritats en la direcció assenyalada, limitant el creixement pressupostari llevat en aquelles àrees que responen a majors demandes socials, o en els casos de programes d'actuació que superen el marc temporal del Programa Econòmic, o que es troben lligades als diversos mecanismes de finançament extern a la Generalitat.  
D'altra banda, l'elaboració de l'avantprojecte de Pressupostos de la Generalitat per a 1991 no pot dur-se a terme sense prendre en consideració les previsions contingudes en els escenaris macroeconòmics i pressupostaris per al període 1990-1993, dissenyats per l'Administració General de l?Estat.  
Els continguts dels escenaris macroeconòmics i pressupostaris 1990-1993 condicionen l?elaboració dels pressupostos des d'una perspectiva de despeses i ingressos. Des de la perspectiva de la despesa, resulta evident que, atés el pes específic que les comunitats autònomes han assolit en el conjunt del sector públic espanyol, la consecució dels objectius fixats en els escenaris només resulta factible si aquests adopten una actitud positiva respecte als objectius i la seua concreció pressupostària conseqüent.  
En aquest sentit, tant la millora de la competitivitat del nostre sistema econòmic, com la realització d'un esforç important en matèries de prestacions socials, són objectius concordants amb les prioritats i actuacions del Govern Valencià i, en conseqüència, ambdós objectius han de constituir el marc de referència obligada per a l?elaboració dels Pressupostos per a 1991.  
Des de la banda dels ingressos, la moderació prevista en els escenaris macroeconòmics respecte al creixement d'ingressos i despeses resulta traslladable a les comunitats autònomes, atesa la vinculació del finançament d'aquestes amb la de l?estat. Per tant, en coherència amb la política pressupostària seguida fins ara, l?elaboració del Pressupost per a 1991 ha de considerar aquesta evolució, evitant l'aparició de desequilibris financers importants en la hisenda de la Generalitat.  
Des del punt de vista formal, l'elaboració dels Pressupostos es planteja amb un criteri de continuïtat respecte a exercicis anteriors. L'elecció d'introduir els menors canvis possibles respon a dues raons distintes. La primera d'elles és que, com una qüestió de coherència, l'estructura final de l'avantprojecte ha de ser similar a la plantejada al llarg del període de vigència del PEV, per tal de possibilitar la realització d'un balanç global respecte al seu compliment pressupostari. La segona que, atesa la reducció en els terminis d'elaboració com a conseqüència del retard en l'aprovació dels Pressupostos per a 1990, la introducció de variacions substancials comportaria nombrosos ajusts de difícil solució en el breu termini existent.  
En conseqüència, aquesta Conselleria d'Economia i Hisenda, fent ús de les facultats que li confereix la Llei 4/1984, de 13 de juny, d'Hisenda Pública de la Generalitat Valenciana, en els articles 23 i 24, aprova les normes següents per a l?elaboració dels Pressupostos de la Generalitat Valenciana per a l?exercici econòmic de 1991.  
1. Ambit d'aplicació.  
Les normes contingudes en aquesta ordre s'aplicaran:  
a) A l'administració de la Generalitat Valenciana.  
b) Als organismes autònoms.  
c) Als Pressupostos del Servei Valencià de Salut i de l?Institut Valencià de Serveis Socials corresponents a les funcions i serveis traspassats pels Reials Decrets 1612/1987 i 264/1985, respectivament, integrables en el sistema de la Seguretat Social i finançats amb crèdits d'aquest.  
d) A les empreses o entitats de la Generalitat compreses en l'article 5é. de la Llei d'Hisenda Pública de la Generalitat.  
2. Organs competents.  
Són òrgans competents en l?elaboració del Pressupost de la Generalitat Valenciana per a 1991:  
a) Estat d'ingressos del Pressupost de la Generalitat.  
Correspon a la Direcció General de Pressupostos l?obtenció, l'anàlisi i l'agregació, si s'escau, de les dades, els antecedents, els informes i les estadístiques necessaris per a l?elaboració de l'avantprojecte de pressupost d'ingressos i de beneficis fiscals de la Generalitat Valenciana per a 1991. Amb aquesta finalitat, la Direcció General de Pressupostos demanarà la informació necessària als distints centres gestors.  
La Direcció General de Tributs elaborarà, en els terminis establerts, la informació necessària que permeta quantificar els capítols I, II, III i IV del pressupost d'ingressos i de beneficis fiscals. D'igual manera, i per a l?elaboració dels pressupostos a què fa referència l'apartat 1r., paràgraf c) d'aquesta ordre, la informació serà elaborada per la Direcció General de Règim Econòmic de la Seguretat Social. En els dos casos la informació es trametrà a la Direcció General de Pressupostos.  
b) Estat de Despeses del Pressupost de la Generalitat.  
Els òrgans superiors de la Generalitat i les Conselleries elaboraran els corresponents avantprojectes de l?estat de despeses del seu pressupost per a 1991, i també les previsions dels ingressos generats en els programes per ells desenvolupats, ajustats a les Lleis que siguen aplicables, als acords i a les directrius aprovats pel Consell i a les normes i als criteris que s'assenyalen en aquesta disposició, i, en tot cas, presentaran les seues valoracions en milers de pessetes de 1990.  
c) Pressupost dels organismes autònoms.  
Les Conselleries elaboraran els avantprojectes dels estats de recursos i dotacions dels organismes a elles adscrits, formant un sol pressupost per a cada organismes que comprendrà totes les actuacions, les operacions i els serveis que hagen de realitzar-se per raó de les funcions que tinguen assignades, i, en tot cas, presentaran les seues valoracions en milers de pessetes de 1990.  
d) Altres ens públics.  
Els avantprojectes de Pressupostos corresponents als altres ens del sector públic autonòmic s'elaboraran pels òrgans de direcció que en siguen competents i es trametran a la Conselleria d'Economia i Hisenda, a través de la Conselleria de la qual depenen, ajustats al que disposen les normes que els regulen.  
e) Empreses.  
Les empreses de la Generalitat elaboraran els seus programes d'actuació, inversions i finançament, i també els pressupostos d'explotació i de capital, i els trametran a la Conselleria d'Economia i Hisenda, a través de la Conselleria de què depenen, ajustats al que disposen les normes que les regulen.  
3. Procés d'elaboració.  
1. La Direcció General de Pressupostos examinarà, en coordinació amb les Secretaries Generals i, si s'escau, els òrgans responsables dels programes de cada Conselleria, la documentació pressupostària rebuda, a l?efecte d'ajustar els crèdits al que disposa aquesta Ordre i la restant normativa aplicable.  
Per als pressupostos assenyalats en l'apartat 1r., paràgraf c) d'aquesta Ordre, aquesta tasca correspondrà a la Direcció General de Règim Econòmic de la Seguretat Social, sense perjudici de les actuacions de coordinació, homogeneïtzació i ajust dels pressupostos esmentats i la seua adaptació al conjunt de la Generalitat Valenciana per a 1991, que corresponen a la Direcció General de Pressupostos.  
La Conselleria d'Economia i Hisenda podrà constituir les comissions funcionals d'anàlisi de programes necessàries en relació amb un objectiu o conjunt d'objectius homogenis, per tal de:  
a) Definir i concretar els objectius i les tasques que es pretenen assolir i els indicadors que en permeten el seguiment.  
b) Decidir sobre la inclusió de projectes d'inversió i el seu finançament a través del Fons de Compensació Interterritorial i els fons estructurals de la CEE.  
c) Quantificar i analitzar les necessitats de recursos financers que requeresca la consecució de cada objectiu i la racionalitat i complementarietat de les diferents actuacions que comporten despesa pública.  
La decisió respecte al nombre de comissions que s'ha de constituir i els programes que s'han d'analitzar-hi correspondrà a la Conselleria d'Economia i Hisenda.  
La presidència de les distintes comissions correspondrà al director general de pressupostos i en seran membres els responsables de la gestió de cadascun dels programes afectats.  
2. La Conselleria d'Economia i Hisenda, basant-se en els resultats de l'examen i els ajusts prevists en els apartats anteriors, i tenint en compte el que específica l'article 24 de la Llei d'Hisenda Pública de la Generalitat, trametrà al Consell, abans del 30 d'octubre, el corresponent avantprojecte de Llei de Pressupostos de la Generalitat Valenciana per a 1991, el qual, una vegada aprovat, serà elevat a les Corts Valencianes en el termini assenyalat en l'article 55, apartat quatre, de l'Estatut i en l'article 25 de la Llei d'Hisenda Pública de la Generalitat.  
4. Estructura dels Pressupostos de la Generalitat Valenciana.  
4.1. Estructura general del Pressupost d'Ingressos.  
El Pressupost d?Ingressos de la Generalitat Valenciana per a 1991 s'estructura d?acord amb l?ordenació per naturalesa econòmica que estableix la Llei de Pressupostos de la Generalitat Valenciana per a 1990.  
4.2. Estructura general del Pressupost de Despeses.  
El Pressupost de Despeses de l'administració de la Generalitat Valenciana i dels organismes autònoms administratius per a 1991 s'estructura d'acord amb els criteris següents:  
a) Ordenació per naturalesa econòmica, d'acord amb la classificació que estableix la Llei de Pressupostos de la Generalitat Valenciana per a 1990.  
b) Ordenació per organismes, seccions i serveis.  
c) Ordenació funcional dels programes pressupostaris d'acord amb la classificació de grups, funcions i subfuncions que s'estableix en l'annex I d'aquesta Ordre.  
d) Distribució territorial de les operacions de capital i financeres d'inversió, d'acord amb la classificació per províncies, àrees territorials i municipis que figuren en l'annex II d'aquesta Ordre.  
4.3. Estructura dels Pressupostos corresponents a les funcions del Servei Valencià de Salut i de l'Institut Valencià de Serveis Socials, finançats amb crèdits de la Seguretat Social.  
Aquests Pressupostos s'estructuraran d'acord amb la classificació orgànica, econòmica, funcional i per programes. La classificació orgànica s'efectuarà per centres de despeses.  
Les Conselleries responsables presentaran un annex d'equivalència entre l?estructura dels pressupostos recollits en aquest apartat i els de la Generalitat Valenciana assenyalats en el punt 4.2.  
4.4. Estructures específiques.  
Els pressupostos d'ingressos i despeses dels organismes autònoms comercials, industrials, financers i anàlegs, les societats de la Generalitat i els altres ens públics, s'estructuraran d?acord amb els criteris funcionals, orgànics i territorials assenyalats amb caràcter general i s'ajustaran; quant als criteris econòmics, a les normes específiques de caràcter comptable que els són aplicables.  
5. Documentació per a l?elaboració del Pressupost de la Generalitat Valenciana.  
5.1. Els òrgans competents per a l?elaboració dels Pressupostos per a 1991 ompliran, per a cada programa pressupostari, les fitxes detallades a continuació el model de les quals es recull en l'annex III d'aquesta Ordre:  
FP1. Fitxa resum de recursos financers i personals del programa. Hi reflecteix el cost financer del programa per capítols de despesa i els mitjans personals ordenats per grups, per a 1991, hi indica, separadament, el volum de recursos financers i humans per al manteniment del programa en els nivells de desenvolupament aconseguits en 1990 i les noves dotacions enquadrables en el PEV 88-91, i hi assenyala els recursos i mitjans personals pressupostats inicialment en 1990.  
FP 2. Estructura econòmica del capítol II "Compra de béns corrents i despeses de funcionament" de cada programa, desagregada per conceptes econòmics.  
FP 3. Fitxa de l?estructura econòmica dels ingressos generats pel programa. Hi detalla aquelles taxes i altres ingressos que es produesquen per la seua execució i en el cas de les subvencions expressa l?organisme o l?entitat que transfereix els fons i la finalitat d'aquests.  
FP 4. Fitxa d'objectius directes i accions necessàries per a aconseguir cada objectiu. Per necessitats del tractament de la informació s'utilitzarà un màxim de cinc fitxes per programa, on s'expressarà amb brevetat i precisió els objectius i les accions, s'hi assenyalarà separadament quin és l?objectiu o objectius aconseguits a què correspon el nivell de manteniment dels programes i quin és l?objectiu o objectius directes enunciats expressament en el Programa Econòmic Valencià 1988-1991, fent referència a la localització dins dels programes d'actuació d'aquest últim.  
FP 5. Fitxa dels objectius indirectes, que hauran d'obtenir-se a través de l'aconseguiment de l?objectiu directes i que, com a tals, estiguen prevists en el Programa Econòmic Valencià 1988-1991. La limitació a cinc fitxes també és aplicable a la fitxa FP5.  
FP 6. Fitxa dels objectius directes i indicadors. Hi recull la proposta de l?òrgan respectiu sobre els indicadors que assenyalen l?eficàcia amb què s'ha aconseguit l?objectiu perseguit, indicant la magnitud en què es mesuren i els seus valors reals en 1989, els calculats per a 1990 i els previstos per a 1991.  
FP 7. Fitxa d'anàlisi de transferències i subvencions. Hi expressa, per a cadascuna de les actuacions de subvenció o transferència dels capítols quart i seté del pressupost de despeses, l?import assignat a l'acció, el nombre i la naturalesa dels beneficiaris prevists i una breu descripció de les seues característiques, el tipus de normativa reguladora a la qual es troba sotmesa, la data prevista de convocatòria, les finalitats que persegueix i els efectes que ha de produir.  
FP 8. Fitxa resum de projectes d'inversió. Hi recull, per a cadascun dels programes, la relació de projectes d'inversió que es preveu executar amb indicació de la seua denominació, l?import, el tipus de projectes, la localització territorial i el pla plurianual d'execució. Aquesta fitxa servirà, així mateix, per a reflectir les actuacions relatives al capítol vuité.  
FP 9. Fitxa memòria individualitzada per a cadascun dels nous projectes d'inversió.  
RP 1. Fitxa resum de programes i capítols. Hi recull, per a cada secció o organisme autònom, la relació de programes gestionats i la seua estructura econòmica.  
TL 1. Fitxa de proposta de text per a la seua inclusió en l'articulat de la Llei de Pressupostos per a 1991 i memòria explicativa d'aquesta.  
Els organismes autònoms, a més de les fitxes assenyalades, hauran d'omplir, en substitució de la fitxa FP 3, la següent:  
FP 10. Fitxa d'ingressos d'Organismes Autònoms. Contindrà, detallada per articles, la previsió d'ingressos dels organismes autònoms.  
5.2. Les empreses públiques i altres ens ompliran les fitxes següents, el model de les quals es recull en l'annex IV d'aquesta Ordre:  
EPO1. Fitxa programa d'actuació, inversions i finançament. Inclou els estats següents:  
- Estat d'inversions reals. Els seus apartats recullen les inversions previstes en l'empresa pública durant l'any que es pressuposta, expressades en milers de pessetes i ordenades segons el tipus d'inversió.  
L'apartat "6. Variació del fons de maniobra" recollirà la diferència, positiva o negativa, entre el volum d'inversions reals i el seu finançament. (Si és negativa s'hi indicarà col·locant-la entre parèntesis).  
- Estat de finançament. Hi recull, agrupats segons les fonts de finançament, els recursos calculats per a finançar les inversions previstes, expressats en milers de pessetes.  
EPO2 I EPO3. Fitxes de desenvolupament del compte d'explotació. Hi recullen les previsions d'ingressos i despeses d'explotació de l'empresa i s'hi determina el superàvit o el dèficit previst en el desenvolupament de l'activitat normal d'aquesta en dos nivells de desagregació distints.  
EPO4. Fitxa de pèrdues i guanys. Hi recull el resultat previst per l'empresa per a l'exercici que es pressuposta i en cadascun dels apartats es consignen les previsions realitzades i es desenvolupa una possible distribució de beneficis, en el supòsit que n'hi hagués.  
EPO5. Fitxa pressupost de despeses i ingressos. Té per objecte traduir els pressupostos d'explotació i de capital a l'estructura pressupostària dels Pressupostos de la Generalitat, de forma que es puga presentar una consolidació de tots els pressupostos de la Generalitat.  
S'omplirà d'acord amb les relacions d'equivalència assenyalades al seu dors.  
EPO6. Fitxa de balanç de situació. Recull la informació sobre la situació de l'empresa o ens, amb la finalitat de poder realitzar un balanç consolidat d'empreses i ens de la Generalitat. S'haurà d'omplir adaptant-se a les normes del Pla General de Comptabilitat.  
EPO7. Fitxa d'objectius. Té com finalitat recollir totes les dades necessàries per a emmarcar i definir el programa d'actuació de l'empresa durant l'exercici que es pressuposta.  
Consta de quatre parts diferenciades:  
A. Objectius estratègics. S'hi indicarà de la manera més explícita possible els objectius a mig i a llarg termini que resumesquen la projecció de l?empresa i marquen la seua estratègia d'actuació.  
B. Objectius i accions que s'han de desenvolupar en l?exercici que es pressuposta. En aquest apartat es concretaran les accions que s'han de desenvolupar i es quantificaran els objectius que s'han d'assolir.  
C. Llocs de treball a crear. Per tal de mesurar l?eventual aportació en la creació d'ocupació, es recull en aquest apartat l?estat de la plantilla en els diferents moments del temps que s'hi marquen.  
D. Observacions. S'omplirà si es vol ampliar o aclarir la informació facilitada en els apartats anteriors.  
5.3. El Servei Valencià de Salut i l?Institut Valencià de Serveis Socials, adoptaran, per a l?elaboració dels seus pressupostos finançats per la Seguretat Social, les fitxes recollides en l'annex V assenyalades amb les inicials RESS.  
Per a aquelles fitxes la denominació de les quals coincideix amb les detallades en l'apartat 5.1 d'aquesta Ordre, el contingut és similar a les de l'apartat esmentat, amb les peculiaritats que s'assenyalen en els models respectius inclosos en l'annex V.  
Igualment s'hauran d?omplir les fitxes següents:  
FP2. Estructura econòmica de cada programa, desagregada per conceptes econòmics.  
FP1.1. Fitxa de distribució per centres de despesa. S'hi recolliran, per a cada centre de despesa, els mitjans financers i personals en cada programa i el seu import global.  
FP2.1. Fitxa de l?estructura econòmica de cada centre de despesa. Hi recollirà, per a cada centre de despesa l?import assignat a cadascun dels crèdits, determinat per conceptes econòmics, en cada programa i el seu import global.  
RP2. Fitxes resum per programes i centres de despesa.  
RP3. Fitxes resum per capítols i centres de despesa.  
El Servei Valencià de Salut, atesa la transcendència financera i social d'aquestes partides, haurà d'incloure els annexos següents:  
AP1. Farmacia (SVS).  
Estudi econòmic que inclourà un càlcul del nombre de receptes dispensades i el seu cost unitari en 1991, basant-se en els exercicis de 1989 i 1990. Aquest càlcul distingirà les receptes atribuïdes als afiliats actius de les corresponents a pensionistes i altres col·lectius.  
AP2. Cost dels serveis concertats.  
Estudi econòmic que calcule el cost dels serveis concertats per centre concertat, que incloga els resultats de 1990 i 1991, el nombre de persones i actes d'atenció concertada efectuats i el seu cost unitari.  
AP3. Efectius i cost personal.  
S'hi recollirà, per a cada programa i centre de despesa, el nombre d'efectius de personal i el seu cost, segons la seua relació jurídica, grup i, si s'escau, nivell; s'hi distingiran els efectius reals existents en el moment de la projecció de nòmina efectuada en l?exercici de 1990, les previsions el 31 de desembre de 1990, les vacants no cobertes durant 1990 i el càlcul de necessitats per a l?exercici de 1991.  
6. Criteris per a l?elaboració de la documentació i terminis.  
6.1. Les distintes seccions trametran a la Conselleria d'Economia i Hisenda la documentació corresponent abans del 30 de juliol d'enguany, tenint en compte els aspectes següents:  
a) El capítol I «Despeses de personal» inclourà el cost calculat de la projecció de la nòmina el 30 de juny de 1990, i el cost anual de les vacants de llocs de treball classificats amb dotació pressupostària en 1990.  
El capítol II «Compra de béns i serveis corrents» serà la consignació inicial aprovada per a 1990.  
Excepcionalment, es podran trametre propostes addicionals a la limitació fixada per a aquests capítols, quan es tracte de les matèries «d'Ensenyaments Secundaris», «Serveis Socials», «Servei Valencià de Salut» i aquelles despeses derivades de la posada en funcionament de projectes inclosos en l'annex d'inversions de la Generalitat Valenciana.  
Les propostes assenyalades en el paràgraf anterior, hauran de dur adjunta una memòria justificativa de la necessitat de la despesa.  
b) El capítol IV «Transferències corrents» inclourà:  
- Despeses de funcionament o d'explotació dels organismes, empreses i altres ens públics de la Generalitat, calculats amb els mateixos criteris que per a la resta de la Generalitat.  
- Ajudes finançades amb fons finalistes procedents d'altres Administracions o entitats públiques o privades.  
- Ajudes confinançades amb fons Estructurals procedents de la CEE.  
- Ajudes amb convocatòries vigents durant 1991, valorant-se en l'import que s'ha d'executar previst el 31-12-90  
c) Els capítols VI «Inversions reals» i VIII «Actius financers» contindran:  
- Els compromisos plurianuals contrets per la Generalitat el 30 de juny de 1990.  
- Projectes finançats amb fons finalistes procedents d'altres Administracions o entitats públiques o privades.  
- Projectes cofinançats amb fons estructurals procedents de la CEE.  
d) El capítol VII «Transferències de capital» inclourà:  
- Les subvencions a organismes, empreses i altres ens públics de la Generalitat destinades a finançar les obligacions plurianuals derivades de l'execució de les seues inversions.  
- Els compromisos plurianuals contrets per la Generalitat el 30 de juny de 1990.  
- Ajudes finançades amb fons finalistes procedents d'altres Administracions o entitats públiques o privades.  
- Ajudes amb convocatòries vigents durant 1991, valorant-se en l?import que s'ha d'executar previst el 31-12-90.  
- Ajudes cofinançades amb fons estructurals procedents de la CEE.  
e) Les propostes de pressupost de despeses per a l?exercici 1991 que suposen una modificació dels crèdits quantificats segons els criteris fixats anteriorment, per als capítols VI, VII i VIII, s'hauran de presentar separadament mitjançant les fitxes que corresponguen i dur adjunta una memòria econòmica que permeta analitzar la naturalesa de la proposta.  
6.2. El Servei Valencià de Salut presentarà, en el termini assenyalat en l'apartat anterior, el seu pressupost finançat amb crèdits de la Seguretat Social.  
6.3. Dins del mateix termini, les Conselleries trametran a la d'Economia i Hisenda la documentació corresponent als seus organismes autònoms.  
6.4. Les empreses públiques i altres ens de la Generalitat trametran les fitxes corresponents a través de les Conselleries de què depenen, amb el termini suficient perquè estiguen en la Conselleria d'Economia i Hisenda abans del 30 de juliol d'enguany.  
DISPOSICIONS FINALS  
Primera  
S'autoritza la Direcció General de Pressupostos per regular el funcionament de les comissions a què es refereix l'apartat tres, punt u, d'aquesta norma.  
Així mateix, s'autoritza la Direcció General esmentada perquè determine els criteris generals que han d'aplicar-se a la despesa pública de la Generalitat en l?exercici 1991.  
Segona  
S'autoritza la Intervenció General de la Generalitat per fixar els criteris d'imputació comptable de la despesa de la Generalitat per a l'exercici de 1991.  
Tercera  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de juliol de 1990.  
El conseller d'Economia i Hisenda,   
ANTONI BIRLANGA CASANOVA  
Veure annex


Còpia Permalink ELI